ಗೊಂದಲದಲ್ಲಿ ಸಿಸಿಬಿ ಸಂಜೆ 4 ಗಂಟೆಗೆ ರಾಗಿಣಿ ಭವಿಷ್ಯ ಬೆಂಗಳೂರು: ಡ್ರಗ್ಸ್ ದಂಧೆ ವಿಚಾರವಾಗಿ ಸಿಸಿಬಿ ಅಧಿಕಾರಿಗಳು ಇಂದು ಸ್ಟಾರ್ ನಟಿ ರಾಗಿಣಿಯನ್ನ ವಿಚಾರಣೆ ನಡೆಸುತ್ತಿದ್ದಾರೆ. ಸಿಸಿಬಿ ಜಂಟಿ ಪೊಲೀಸ್ ಆಯುಕ್ತ ಸಂದೀಪ್ ಪಾಟೀಲ್ ನೇತೃತ್ವದಲ್ಲಿ ನಡೆದ ವಿಚಾರಣೆಯಲ್ಲಿ ರಾಗಿಣಿ ಅವರಿಂದ ಕೆಲವು ಹೇಳಿಕೆಗಳನ್ನ ಪಡೆಯಲಾಗಿದೆ. ಇದೀಗ ಹೆಚ್ಚಿನ ವಿಚಾರಣೆ ಅಗತ್ಯವಿದೆ ಎನ್ನಲಾಗಿದ್ದು, ಹೀಗಾಗಿ ಸಿಸಿಬಿ ಅಧಿಕಾರಿಗಳು ಗೊಂದಲದಲ್ಲಿ ಇದ್ದಾರಂತೆ. NewsFirst Live ಯಾಕಂದ್ರೆ ರಾಗಿಣಿಯನ್ನ ವಶಕ್ಕೆ ಪಡಿಯಬೇಕೋ ಅಥವಾ ಮತ್ತೆ ವಿಚಾರಣೆಗೆ ಕರೆಯಬೇಕೋ ಅನ್ನೊ ಗೊಂದಲದಲ್ಲಿ ಸಿಸಿಬಿ ಪೊಲೀಸರು ಇದ್ದಾರೆ. ಸದ್ಯ ರಾಗಿಣಿ ನೀಡಿರುವ ಹೇಳಿಕೆಗಳ ಬಗ್ಗೆ ಕಮಿಷನರ್ ಕಮಲ್ ಪಂತ್ಗೆ, ಸಂದೀಪ್ ಪಾಟೀಲ್ ಮಾಹಿತಿ ನೀಡುತ್ತಿದ್ದಾರೆ. ಕಮಲ್ ಪಂತ್ ಸೂಚನೆಯಂತೆ ವಿಚಾರಣೆಯನ್ನ ಮುಂದುವರಿಸಲಿದ್ದಾರೆ ಎಂದು ತಿಳಿದುಬಂದಿದೆ. ಸಂಜೆ 4 ಸುಮಾರಿಗೆ ರಾಗಿಣಿ ಅವರ ಮುಂದಿನ ವಿಚಾರಣೆ ಬಗ್ಗೆ ನಿರ್ಧಾರವಾಗಲಿದೆ ಎನ್ನಲಾಗಿದೆ.